פ.ג.ק. הפקות בע״מ גאים להציג : 
תיאטרון הבלט הלאומי של רוסיה בניהולו של ויאצ'סלב גורדייב 
מגיע לישראל  עם שתי יצירות המופת הגדולות של צ'ייקובסקי
״אגם הברבורים״ ו״היפהפייה הנרדמת״
 20 באוקטובר עד 4 בנובמבר 2026
ברחבי הארץ 
תיאטרון הבלט הלאומי של רוסיה, בניהולו של אגדת הבלט ויאצ'סלב גורדייב, מגיע לישראל לסדרת הופעות עם שתי יצירות המופת האהובות של הבלט הקלאסי: ״אגם הברבורים״ ו״היפהפייה הנרדמת״. שתי הפקות ענק, בביצוע כוכבי ההרכב הראשון של התיאטרון, המשלבות את המוזיקה הנצחית של פיוטר איליץ׳ צ'ייקובסקי, מסורת הבלט הרוסי, תפאורה מפוארת, תלבושות מרהיבות וביצועים וירטואוזיים.
אגם הברבורים היצירה המזוהה יותר מכל עם עולם הבלט הקלאסי חוזרת לבמה בהפקה מלאה ומפוארת. סיפור אהבתם הטרגי של הנסיך זיגפריד והנסיכה אודט, שהפכה לברבור בעקבות כישוף, מקבל חיים חדשים בפרשנותו של גורדייב, המחברת בין מסורת הבלט הרוסי הקלאסי לבין עוצמה בימתית עכשווית. אגם הברבורים הוא המופע הפופולרי ביותר ברפרטואר של התיאטרון. המוזיקה של צ'ייקובסקי, הכוריאוגרפיה הקלאסית והתפקיד הכפול והתובעני של אודט ואודיל הפכו את היצירה לאחת מפסגות אמנות הבלט.
מוזיקה: פיוטר איליץ׳ צ'ייקובסקי, בימוי: ויאצ'סלב גורדייב
כוריאוגרפיה: לב איבנוב, אלכסנדר גורסקי, מריוס פטיפה וויאצ'סלב גורדייב
היפהפייה הנרדמת אגדתו המפורסמת של שארל פרו עולה על הבמה בגרסה עשירה ומרהיבה, המספרת על כוחה של אהבת אמת ועל המאבק הנצחי בין הטוב לרע. מאז הצגת הבכורה ההיסטורית בתיאטרון מרינסקי בשנת 1890, נחשבת ״היפהפייה הנרדמת״ לאחת היצירות השלמות והמאתגרות ברפרטואר הקלאסי ואף זכתה לכינוי ״האנציקלופדיה של המחול הקלאסי״. הפקתו של גורדייב מבוססת על הליברית המקורית של איבן וסבולוז'סקי ומריוס פטיפה. על הפקה זו הוענק לו פרס איגוד האמרגנים המערב אירופי על ההפקה הגרנדיוזית ביותר לשנת 2000. לצד המוזיקה של צ'ייקובסקי והכוריאוגרפיה של פטיפה, ההפקה מציגה עולם אגדי של תפאורה מפוארת, תלבושות מעוטרות וביצועים של רקדני ההרכב הראשון.
מוזיקה: פיוטר איליץ׳ צ'ייקובסקי, בימוי: ויאצ'סלב גורדייב, כוריאוגרפיה: מריוס פטיפה, ויאצ'סלב גורדייב ופיודור לופוחוב
ויאצ'סלב גורדייב ותיאטרון הבלט הלאומי של רוסיה, ויאצ'סלב גורדייב, לשעבר רקדן ראשי וכוכב תיאטרון הבולשוי, הקדיש את חייו לאמנות הבלט כרקדן, כוריאוגרף ומנהל אמנותי. בשנת 1992 הוענק לו התואר ״כוריאוגרף השנה״ ובהמשך זכה בפרס מיוחד מטעם מוריס בז'אר. התיאטרון בניהולו זוכה להכרה בינלאומית ומופיע בפני קהלים ברחבי העולם. הלהקה זכתה בתואר ״להקת הבלט הטובה ביותר באירופה״ מטעם איגוד האמרגנים המערב אירופי, ובגרמניה זכתה ב״כרטיס הזהב״ לאחר שלמעלה ממאה אלף צופים פקדו את הופעותיה במהלך סבב אחד.
המופעים יתקיימו באשדוד, באר שבע, ראשון לציון, רחובות, מודיעין, כרמיאל, מעלות תרשיחא, תל אביב, חיפה, ירושלים, פתח תקווה, קריית מוצקין והרצליה.

תיאטרון הבלט הלאומי של רוסיה בניהולו של ויאצ'סלב גורדייב
״אגם הברבורים״
https://kupatbravo.co.il/announce/85337
 ו״היפהפייה הנרדמת״
https://kupatbravo.co.il/announce/85348

מחירי הכרטיסים: 205 עד 365 ₪
פרטים נוספים והזמנת כרטיסים בקופת בראבו: 3221* או 072-275-3221
_____________________________________________________________
קרנית בסון יחסי ציבור 0524299441 karnit@karnitbason.com
לוח המופעים המלא: 

אגם הברבורים
 21 באוקטובר | ד׳ | 19:00 | היכל התרבות מודיעין מכבים רעות | מודיעין
 23 באוקטובר | ו׳ | 17:30 | המשכן לאמנויות הבמה| באר שבע
 25 באוקטובר | א׳ | 20:00 | היכל מאיר ניצן לתרבות ולאמנות | ראשון לציון
 28 באוקטובר | ד׳ | 20:00 | היכל התרבות ע״ש נרקן | כרמיאל
 30 באוקטובר | ו׳ | 20:00 | אודיטוריום סמולרש, אוניברסיטת תל אביב | תל אביב–יפו
1  בנובמבר | א׳ | 20:00 | תיאטרון ירושלים | ירושלים
 2 בנובמבר | ב׳ | 20:00 | היכל התרבות פתח תקווה | פתח תקווה
 3 בנובמבר | ג׳ | 20:00 | היכל התיאטרון קריית מוצקין | קריית מוצקין
היפהפייה הנרדמת
 20 באוקטובר | ג׳ | 17:30 | המשכן לאמנויות הבמה | אשדוד
23  באוקטובר | ו׳ | 13:00 | המשכן לאמנויות הבמה| באר שבע
25  באוקטובר | א׳ | 17:00 | היכל מאיר ניצן לתרבות ולאמנות | ראשון לציון
26  באוקטובר | ב׳ | 17:30 | היכל התרבות העירוני | רחובות
29  באוקטובר | ה׳ | 18:00 | היכל התרבות מעלות תרשיחא | מעלות תרשיחא
30  באוקטובר | ו׳ | 17:00 | אודיטוריום סמולרש, אוניברסיטת תל אביב | תל אביב–יפו
31 ב אוקטובר | שבת | 18:00 | מרכז רפפורט | חיפה
1  בנובמבר | א׳ | 17:00 | תיאטרון ירושלים | ירושלים
4  בנובמבר | ד׳ | 17:00 | היכל אמנויות הבמה הרצליה | הרצליה

